internet vaartha 248 Views
మరో కీలక పోరుకు సిద్ధం
బెంగళూరు : వరల్డ్‌ టి20 టోర్నమెంట్‌లో భాగంగా నేడు బంగ్లాదేశ్‌తో టీమిండియా తలపడనుంది.దీంతో మరో కీలక పోరుకు ఇరు జట్టు సిద్దంగా ఉన్నాయి. గ్రూపు-2 లో భాగంగా బంగ్లాదేశ్‌తో జరుగునున్న లీగ్‌ మ్యాచ్‌లో ధోనీ సేన తలపడనుంది.కాగా రాత్రి 7.30 గంటలకు చిన్నస్వామి స్టేడియంలో ఇరు జట్ల మధ్య మ్యాచ్‌ జరుగనుంది.ఈ టోర్నీలో ఇప్పటి వరకు రెండు మ్యాచ్‌లు ఆడిన టీమిండియా ఒక మ్యాచ్‌లో మాత్రమే విజయం సాధించింది. సెమీ ఫైనల్‌లో ఆశలను సజీవంగా ఉంచుకోవాలంటే టీమిండియా బంగ్లాదేశపై భారీ విజయం సాధించాలి.గ్రూప్‌ -2లో న్యూజిలాండ్‌ వరుస విజయాలతో దూసుకుపోతూ రన్‌రేట్‌ పరంగా అగ్రస్థానంలో ఉండగా,ఇదే గ్రూప్‌లో ఉన్న పాకిస్థాన్‌ రెండవ స్థానంలో,ఆస్ట్రేలియా మూడవ స్థానంలో ఉన్నాయి.ఇక టీమిండియా నాలుగవ స్థానంలో ఉంది.మ్యాచ్‌కు మ్యాచ్‌కు నెట్‌ రన్‌ రేట్‌ లో మార్పులు చోటు చేసుకోవడం అనివార్యమే అయినా భారత పరిస్థితి మాత్రం కొంత ఆందోళనకరంగానే కనపిస్తుంది. దీంతో నేడు జరిగే మ్యాచ్‌లో భారత్‌ మెరుగైన రన్‌ రేట్‌తో బంగ్లాదేశ్‌తో గెలువాలి.కాగా సంచనాలకు మారుపేరైన బంగ్లాదేశ్‌తో ఏమాత్రం ఏమరుపాటుగా ఉన్నా తగిన మూల్యం చెల్లించుకోక తప్పదు.కాగా బంగ్లాదేశ్‌ ఇప్పటివరకు రెండు మ్యాచ్‌లు ఓడిపోవడంతో ఈ సమయంలో బంగ్లాదేశ్‌ మరింత స్వేచ్చగా ఆడే అవకాశం కూడా లేకపోలేదు.
టీమిండియా జట్టు అంచనా : ధోనీ, రోహిత్‌, ధావన్‌, రైనా, కోహ్లీ, యువరాజ్‌, పాండ్యా, జడేజా, అశ్విన్‌, నెహ్రా,బూమ్రా
బంగ్లాదేశ్‌ జట్టు అంచనా : మొర్తజా, మిథున్‌, సౌమ్యాసర్కార్‌,రెహ్మాన్‌,షకిబుల్‌ హసన్‌,సువగటా హామ్‌, మొహ్మదుల్లా, రహీమ్‌, సక్లయిన్‌, అల్‌-అమిన్‌హసన్‌, ముస్తాఫిజూర్‌.